בסארט עבדורחימי

בסארט עבדורחימי (באלבנית: Besart Abdurahimi, במקדונית: Бесарт Абдурахими; נולד ב-31 ביולי 1990 בזאגרב) הוא כדורגלן מקדוני ממוצא אלבני, המשחק בעמדת הקשר ההתקפי בפאפוס.

קריירה
עבדורחימי גדל בקרואטיה והחל לשחק במחלקת הנוער של NK זאגרב. ב-14 בספטמבר 2008 ערך את הופעת הבכורה שלו בקבוצה הבוגרת של NK זאגרב, במשחק הדרבי מול דינמו זאגרב במסגרת ליגת העל הקרואטית. בעונת  כבש 12 שערים והיה מלך השערים של הקבוצה, אך לא הצליח לסייע לה להינצל מירידה לליגת המשנה.

ב-16 בספטמבר 2013 הגיע עבדורחימי לישראל, ולמחרת חתם לעונת השאלה אחת בקבוצת הפועל תל אביב. בתחילת דרכו בקבוצה סבל מפציעה, ואת הופעת הבכורה שלו בהפועל תל אביב ערך ב-21 בדצמבר 2013, כשנכנס כמחליף בהפסד 0–4 לבני סכנין עם פתיחת הסיבוב השני של ליגת העל. ב-26 בינואר 2014 כבש את שער הבכורה שלו במועדון, בניצחון 3–1 על בית"ר ירושלים. בסך הכל בעונת 2013/2014 כבש ארבעה שערים ב-20 משחקים, ובסופה שוחרר מהמועדון.

לקראת עונת  חתם עבדורחימי בקבוצת לוקרן מליגת העל הבלגית. בעונתו הראשונה במועדון כבש חמישה שערים ב-23 הופעות בליגה. בעונתו השנייה שותף בתשעה משחקי ליגה, ובמרץ 2016 הושאל לאסטנה מליגת העל הקזחית. כעבור ארבעה חודשים הושאל לסרסו אוסקה מליגת העל היפנית. בפברואר 2017 חתם עבדורחימי בקבוצת שקנדייה מליגת העל המקדונית, במדיה שיחק שנה.

ב-30 בינואר 2018 חתם עבדורחימי בפרטיזן טיראנה האלבנית, במדיה כבש שני שערים ב-13 הופעות ליגה, ובתום העונה שוחרר מהמועדון. בספטמבר 2018 חתם בקבוצת הרמנשטאט מליגת העל הרומנית, אך במדיה ערך ארבע הופעות ליגה בלבד. בספטמבר 2019 חתם בקבוצת בראבו מליגת העל הסלובנית.

נבחרת לאומית
בצעירותו שיחק עבדורחימי בנבחרת הנוער של קרואטיה, אך בסופו של דבר החליט לייצג את נבחרת מקדוניה הצפונית. ב-26 במאי 2014 ערך את הופעת הבכורה שלו בנבחרת, בהפסד 0–2 ל במשחק ידידות. ב-9 באוקטובר 2014 הבקיע את שער הבכורה שלו בנבחרת, בדקה ה-92 בניצחון 3–2 נגד  במסגרת מוקדמות יורו 2016 (אחרי שאדיס יאחוביץ' כבש שער שוויון מבעיטת עונשין בדקה 66).

קישורים חיצוניים

הערות שוליים

כדורגלנים מקדונים
כדורגלנים קרואטים
קשרי כדורגל מקדונים
קשרי כדורגל קרואטים
זאגרב: כדורגלנים
כדורגלני נ.ק. זאגרב
כדורגלני הפועל תל אביב
כדורגלני לוקרן
כדורגלני סרסו אוסקה
כדורגלני אסטנה
כדורגלני שקנדייה
כדורגלני פרטיזן טירנה
כדורגלני הרמנשטאדט
כדורגלני פאפוס
כדורגלנים זרים בישראל
כדורגלני נבחרת מקדוניה הצפונית
ספורטאים מקדונים בישראל
ספורטאים מקדונים בבלגיה
ספורטאים זרים ביפן
ספורטאים זרים באלבניה
ספורטאים זרים ברומניה
ספורטאים מקדונים בסלובניה
ספורטאים מקדונים בקפריסין
ספורטאים קרואטים בישראל
ספורטאים זרים בבלגיה
ספורטאים קרואטים ביפן
ספורטאים קרואטים ברומניה
ספורטאים קרואטים בסלובניה
ספורטאים קרואטים בקפריסין
מקדונים שנולדו ב-1990
קרואטים שנולדו ב-1990